कर्मचारियों की मांगों समस्याओं पर तुरंत ध्यान दें सरकार : किरमारा
हिसार | हरियाणारोडवेज संयुक्त कर्मचारी संघ के नए संगठन ने शपथ ग्रहण के साथ ही सरकार से कर्मचारियों की मांगों समस्याओं पर तुरंत ध्यान देने, निजीकरण की नीति रद्द करने सहित अनेक मांगे उठाई है। दलबीर किरमारा ने कहा कि सरकार को कर्मचारी विभाग विरोधी नीतियां छोड़कर जनहित की तरफ ध्यान देना चाहिए। उन्होंने कहा कि परिवहन विभाग में अधिकारी वर्ग तुगलकी फरमान जारी करने को उतारू रहते हैं। इसका उदाहरण पेश करते हुए उन्होंने कहा कि सातवें वेतन आयोग का लाभ हर विभाग में 1 जनवरी 2016 से दिया जा रहा है लेकिन परिवहन विभाग में इसे 1 अगस्त 2016 से लागू किया जा रहा है, जो निंदनीय कर्मचारी विरोधी फैसला है। यदि अधिकारियों ने अपने तुगलकी फरमान वापस नहीं लिये तो कर्मचारी आंदोलन को मजबूर होंगे। इस अवसर पर रमेश सैनी, प्रधान रामसिंह बिश्नोई, महाबीर फौजी, धर्मपाल बूरा, सुभाष किरमारा, देशबंधु, राजेश खेदड़, कुलबीर कुंडू, सतबीर पूनिया, गुलशन गंभीर आदि शामिल थे।
hin_Deva hin_Deva